જનતા દળ યુનાઇટેડના નિષ્કાસિત એમએલસી મનોરમા દેવીના પતિ બિંદેશ્વરી યાદવ ઉર્ફે બિંદી યાદવનો રાજકારણમાં અલગ જ રૂઆબ હતો. દેશદ્રોહના આરોપી બિંદી યાદવને જિલ્લા સરકાર દ્વારા સુરક્ષા આપવામાં આવી હતી, આના પરથી બિંદી યાદવના રૂઆબનો ખ્યાલ આવે છે. તેઓ ડિસ્ટ્રીક્ટ કાઉન્સેલર ચેરમેન પણ રહી ચૂક્યાં છે. તેમની વિરુદ્ધ ડઝનબંધ લૂંટ, હત્યા, અપહરણ અને દેશદ્રોહના કેસો નોંધાયા છે. ઝારખંડના વિસ્તારમાં તેમને એન્ટ્રી માફિયાના નામે ઓળખવામાં આવે છે. બિંદી યાદવ અને તેમના ગુંડાઓ ઝારખંડથી આવતી ટ્રકો પાસે ગેરકાયદેસર રીતે લાખો રૂપિયા ઉઘરાવતા હતા. ઉલ્લેખનીય છે કે, વર્ષ 2001માં સીઆરપીએફ અને બિહાર પોલીસના નેતૃત્વ હેઠળ બિંદી યાદવને ત્યાં દરોડો પાડવામાં આવ્યો હતો, જેમાં મોટી માત્રામાં પ્રતિબંધિત હથિયાર અને કારતૂસ મળી આવ્યા હતા.